FELHÍVJUK A FIGYELMET,
HOGY A MŰSOR SZEXUÁLIS ERŐSZAKOT ÁBRÁZOL.
ÉRINTETTSÉG ESETÉN SEGÍTSÉGET KAPHAT A WANNATALKABOUTIT.COM WEBOLDALON.
- Sosem helytelenítetted? - Nem.
- Mindig engedelmeskedsz? - Igen.
- Nem találom furcsának. - Miért nem?
Meg kell tenned mindent, amire kér? Akkor is, ha szexet akar?
Lee pásztor maga az Isten. Így ez nem bűn.
Ha az Atya azt mondja, ez nem bűn, akkor nem az.
„Aki szerelmes, megtenné.”
Mert ő az Isten.
Megkérdezte, hogy levetkőznék-e, mert kíváncsi a melleimre.
Azt kérte, hogy nyöszörögjek.
Jó alaposan megvizsgálta „azt” a részemet.
Csak bámulta hosszan.
Még ha mások látják is a hibáimat,
ha meg is csókoltam valakit,
ha melléjük is feküdtem,
hiszem, hogy ti megbocsátotok.
Isten előtt pedig nincs mit szégyellnem. Nincs szégyellnivalóm.
MANMIN EGYHÁZ
ISTEN NEVÉBEN: SZENT ÁRULÁS
MANMIN ISTENE, AKI BÖRTÖNBE KERÜLT
Szeretett hívei a Manmin Egyháznak,
isten hozott titeket a pásztor palotájában!
A Manmin Egyház hívei számára az Atya
ilyen csodálatos helyet készít elő.
A mennyországnak öt szintje van.
Az első szinten van
az Édenkert nevű hely.
A második szint az Első Mennyei Királyság.
Majd a Második Mennyei Királyság,
majd a Harmadik,
és végül az Új Jeruzsálem.
Az Édenkertben örökké élhetünk egy szép, zöld mezőn.
Az Első Királyságban lakások vannak, a Második Királyságban házak.
A Harmadik Királyságban egy kastélyt, Új Jeruzsálemben pedig palotát kapunk.
Ezt tanítják.
Mérhetetlenül hálásak vagyunk, hogy beléphetünk
a gyönyörű és káprázatos Új Jeruzsálembe.
Köszönjük, Atyánk!
Vannak házak, amiket kinéztetek magatoknak?
Ámen!
Ott minden hatalmas. A főbb kastélyok alapterülete
millió négyzetméterben mérhető.
Van ott egy óceán, és egy tó, amit imádni fogtok.
Mindenáron oda akartam kerülni.
EGYKORI HÍVŐ
A legjobb helyre.
Minél közelebb Isten trónjához.
A „hit mércéje”.
KIM MYEONG-JUN, EGYKORI HÍVŐ
Ez volt az eszközük.
Egy darab papír volt mindössze,
amire ráírták a hitünk aktuális szintjét, majd kiosztották.
„A hited 30%-os a második szinten. A tied 70%-os a harmadikon.”
Az emberek egyrészt imádták a mércét, de félelmet és feszültséget is keltett.
A magasabb értéket elértek hírességgé váltak, könnyen jutottak előre.
Az alacsonyabb értéket kapók viszont hátrébb kerültek a rangsorban.
Én megszállottan vágytam a magasabb értékelésre,
ezért egyre több erőfeszítést, munkát és pénzt fektettem az egyházba.
Igen!
A legmagasabb értékelésem három százalék volt a negyedik szinten.
Az értékelésem 40% volt a harmadik szinten.
A harmadik szinten voltam, hatvan-valahány százalékos értékeléssel.
A „szikla”.
LEE KWANG-OH EGYKORI HÍVŐ
Ez volt a 60% feletti érték a harmadik szinten.
Elég gyorsan eljutottam oda, ezért nagyon boldog voltam.
Azt hiszem, a rangsorban a 800. voltam úgy 15 000 emberből.
Ez volt a helyem a mennyben. És a 800. hely elég jónak számított.
Ha nem jutottál el a „sziklára”,
ha évekig nem kaptál egy szót sem,
ha nem kaptál értékelést már rég,
annak mindenképpen valami oka van. Keresd meg ezt az okot!
Ma úgy látom, hogy a bőkezűek magas értékelést kaptak,
akik keveset fizettek, alacsonyat.
Erre a következtetésre jutottam.
NE LOPJ!
Bizonyos értelemben ez a mise
a Pokolról szóló szentbeszéd folytatása.
Aki nem fizeti a tizedet, nem adakozik, arra Isten átkot bocsát.
Ámen.
Túl gyakran látok ilyet.
Annak, hogy valaki autóbalesetet szenved, vagy eltöri a csontjait,
vagy agyvérzést szenved,
ennek az oka mindig ugyanaz. Nyilvánvaló.
Nem fizetett tizedet, igaz?
Hálaadomány,
templomépítés,
jótékonykodás,
rendkívüli adomány,
ajándék külső misére,
szüreti fesztiválra,
húsvétra,
karácsonyra,
és persze a tized.
Ami fontosabb az adónál.
Egyesek azt mondják, nem tudnak tizedet fizetni,
mert nincs munkájuk, és így bevételük sem.
De tizedet mindenki tud fizetni.
Még a kisgyermekek is. A zsebpénzükből, a szilveszterre,
életük 100. napjára, a szülinapjaikra kapott pénzből.
Ebből a szüleik kifizethetik a nevükben a tizedet.
A Manmin Egyháznak két módon lehetett pénzt adni,
adományként és ajándékként.
Az adományokat erre szolgáló borítékban, az ajándékokat viszont nem hivatalosan.
Az adományokat elkülönítve kezelték, és mindenkinek kellett mindkettőt adni,
így a hívőknek alig maradt pénzük saját magukra.
Mégis, mindenki összekapart valamennyit,
még ha ehhez kölcsönt is kellett kérnie.
Versenyeztette egymással a híveket, hogy ki fizeti a legtöbbet.
„Övé az első hely.
Ezé a hívünké a második, azé pedig a harmadik.
Lee Kwang-oh a hetedik.”
Azt hiszem, 24 év alatt úgy egymilliárd vont fizettem be.
A családom összesen egymilliárd vont fizetett be.
Minimum 800 milliót, de lehet, hogy elértem a milliárdot is.
Anyagilag kihasználták a híveket.
JANG HO-KI, A PD NOTE MUNKATÁRSA
Sokak élete csakis az adományozás körül forgott.
Lee borzasztó ember…
JANG UN-CHUL, ÚJSÁGÍRÓ
aki átmosta a hívek agyát a saját gazdagodása érdekében.
A Manmin Egyház híveinek jó része szerény körülmények között él.
VOLT HÍVŐ, EGYHÁZI ALKALMAZOTT
Ami a havi bevételeket illeti,
nem túlzás azt mondani, hogy a hívek nagy része szegény.
Ennek ellenére sokat adományoztak az egyháznak.
MANMIN EGYHÁZ
Hogy hogyan? A hívek részmunkaidőben dolgoztak.
Vidd ezt ahhoz az asztalhoz!
Háziasszonyok dolgoztak keményen, hogy meglegyen az adomány összege,
öt-tíz millió von.
Alig maradt pénzük megélhetésre, de sokan kölcsönt is felvettek.
Mise után haza szokás menni.
BYUN SEONG-KWANG, A PD NOTE MUNKATÁRSA
A Manmin hívei viszont sorfalat álltak.
- Lee atya! - Lee atya!
Lee atya!
- Az egész család támogatja. - Értem, köszönöm.
Ha valaki megfogta Lee Jae-rock kezét, és imát kért, megállt…
és imádkozott az illetővel 20-30 másodpercet, egy percet.
Közben valaki a kocsiból begyűjtötte a borítékokat.
Zseniálisan elrendezett mindent.
Tudtommal emberek ezrei fizettek vonmilliókat pusztán az áldásáért.
Jézus áldása legyen az imáitokon!
Ámen.
Ösztönözz és vezess minket a Szentlélek nagysága által!
Ámen.
- Ölelj körbe minket a fényeddel! - Ámen.
Külön gyűlése volt az üzletembereknek, befolyásos híveknek, akik sokat fizettek.
Ide csak meghívottak jöhettek,
akiktől fejenként 3-5 millió vont szedtek be alkalmanként.
Ami az augusztusi tizedet illeti…
Hat-hét ember mondta, hogy tízmilliónál többet fog fizetni,
- de végül tizenketten voltak. - Ámen!
- Elégedett leszel velem, atyám. - Jól van.
Menjünk az autóhoz imádkozni!
- Rendben. - Ott van.
- Rendben. - Gyertek!
- Igen. - Öleljük meg egymást!
Új autót hoztam, Lee lelkész.
- Honnan való? - Németországból. Német autó.
- Áldd meg az autót, Uram! - Ámen.
- Áldd meg a kulcsot! - Ámen.
- Ragyogd be fényeddel! - Ámen.
- Jézus Krisztus nevében. Ámen. - Ámen.
Lehetett közös fotót venni Lee lelkésszel.
Már nem emlékszem a pontos összegre, de néhány százezer vonnál kezdődött.
Később azonban olyan sokan akartak vele közös képet,
hogy az ár felment egymillió fölé.
Ezért a képért tízmilliós adományt fizettem.
Az összes fotóért fizettem.
Több mint 40 bekeretezett képem van.
Egy kép ára tízmillió, összesen úgy 200 milliót érnek.
MANMIN KÖNYVESBOLT
A Manmin Egyháznak volt egy könyvesboltja,
ahol Lee Jae-rock bekeretezett képeit,
kulcstartókat, noteszeket és hasonlókat árultak,
az emberek pedig megvették őket.
Bizonyos szempontból ravasz üzleti húzás volt.
De a legviccesebb a Muani Édesvíz.
Muani vizet töltöttek kis sprayfejes palackokba,
hogy könnyebb legyen használni…
MUANI ÉDESVÍZ
…majd eladták.
Azt mondták, hangsúlyozza a szemhéjat,
de az elromlott mosógépen is segít.
A Muani Édesvíz csodát tett egy elromlott mosógéppel is.
Ráspricceltem az Édesvizet, meghúztam, bekapcsoltam,
és megszűnt a szivárgás.
Most, ha bekapcsolom, rendben működik, vagyis minden rendben a mosógéppel.
Biztos azért, mert hideg.
Nem nyílik.
Ötven percig küzdöttek az ajtózárral,
ami egy csapásra kinyílt,
amikor Muani Édesvizet permeteztek rá.
A Manmin Egyház a muani vízre varázsszerként tekintett.
A hívek mindenre használták.
Azt mondják, a Muani Édesvíz valamiféle fényt, erőt rejt,
mert Lee Jae-rock imádkozott a kút felett.
A hívek szerint csodát élhet át az, aki iszik a vízből, vagy magára fújja.
Aztán volt a hangposta, egy szám, amin rögzített üzeneteket játszottak le.
Meg lehetett hallgatni Lee előre felvett üzeneteit.
Itt a Manmin Egyház.
Tárcsázza a 10-est Lee lelkész imájáért!
Húszas: ima a biztonságért.
Harmincas: háromperces mise. Negyvenes: ima a betegekért.
Mielőtt nagyapám meghalt,
kórházban volt, és szerettem volna, ha meggyógyul.
Ezért aztán lejátszottam neki Lee Jae-rock imáját a betegekért.
Imát mondok a betegekért.
Helyezd a kezed oda, ahol fáj!
Ha nem vagy beteg, tedd a kezed a szívedre!
Hallgatta egy darabig,
majd mintha azt kérte volna, hogy vegyem ki a fülhallgatót,
de én végighallgattattam vele az egészet.
Inkább beszélgetnem kellett volna vele, vagy elvinni őt valahová.
Végeredményben a pénzről szólt.
Bár az egyház tagadja,
de elképesztő összeget gyűjtöttek össze.
Akik hárommillió felett fizettek, külön találkozhattak Leevel.
Külön csoportban fogadta az ötmillió és a tízmillió felett fizetőket is.
A legtöbbet, a százmillió körül fizetőket természetesen egyénileg fogadta.
Hogy kezelték azokat, akik ilyen sokat fizettek?
Mondhatjuk, hogy az egyház kiemelt személyként bánt velünk.
A miséken gyönyörű hanbokba öltözött nők kísértek minket a helyünkre,
amik mindig a csarnok legelején voltak.
Emiatt minket irigyelt a hívők teljes közössége.
„Hű, oda nem ülhet bárki!
Ők biztos sokat adományoztak és adakoztak a pásztornak.”
Ez elég jó érzés volt.
A hálaadó misékre…
EGYKORI HÍVŐ
apám három-tíz millió von közötti összeget fizetett,
hogy a nővérem legelöl ülhessen.
Pénzért meg lehetett venni a jogot, hogy elöl ülhessen az ember.
Miért ennyire fontos elöl ülni?
Mert úgy közelebb lehetünk Lee lelkészhez.
NE ÖLJ!
A betegség a bűnök büntetése.
Aki nem vétkezik, nem lesz beteg.
Láttatok már bárkit, aki nem vétkezett, mégis megbetegedett?
Ámen.
Aki halálos kórt kap el,
az halálos bűnt követett el, aminek ez a büntetése.
„Csak azok lesznek betegek, akik vétkeznek.”
A hívők szerint a hitetlenség bizonyítéka, ha valaki orvoshoz fordul,
mert Lee Jae-rock mindig büszkén hirdette,
hogy mi nem betegszünk meg.
Valójában számos kór volt jelen a hívek között,
amik korai kezeléssel gyógyíthatók, de enélkül sokan meghaltak,
például tuberkulózisban.
A TBC sokáig fertőzött köztünk.
Szinte része lett a Manmin történetének.
Az egyik gócpontot az előadóművészek jelentették, a húszas-harmincas fiatalok,
akik együtt énekeltek és táncoltak,
és akik koruknál fogva aktívabbak voltak a többieknél.
Az öröm gyümölcsei
Megváltoztam
A szeretete mentett meg
Számtalan csodás, tehetséges fiatalt láttam így meghalni.
A feleségem…
EGYKORI HÍVŐ
A feleségem 2006-ban halt meg.
Üdv, kedves híveink! Kim vagyok…
A századik, különleges adás után,
Isten megmutatta erejét Lee lelkészen keresztül…
Nagyon csinos,
fiatal nő volt, a Halleluja Imacsoport tagja.
EGYKORI HÍVŐ
Karcsú volt, rendkívül magas, nőies hanggal.
Fogat mosott,
majd odaszaladt hozzám fogkrémes szájjal,
hogy vérzik.
Mondtam, hogy menjünk a kórházba, és…
TBC-s volt.
De ott csak a hit volt a gyógyulás útja,
és ő az imacsoport tagja is volt.
Ezért amikor kiderült, mi baja,
azt mondta, majd a hit meggyógyítja.
Azt mondta: „Csak a lelkészt lett volna szabad szeretnem.
Az a halálos bűnöm, hogy férjhez mentem. Ezért lettem beteg.”
Halálában is bűnösnek érezte magát.
Aki halálos kórt kap el,
az halálos bűnt követett el, aminek ez a büntetése.
Már haldoklott,
és…
nagyon lefogyott.
A tüdeje felmondta a szolgálatot.
Végül…
nagy fájdalmak között elment.
A tuberkulózis mellett sokan szenvedtek rákban.
Ezt látva elgondolkoztam: „Mi a hit?
Tényleg hit az, ha az emberek nem mehetnek orvoshoz,
ami miatt ilyen borzasztó halált halnak?” Erre gondoltam.
NE PARÁZNÁLKODJ!
Azért befolyásolnak titeket a gonosz szellemek,
ahogy a misén is mondtam, mert paráználkodtok. A paráznákat
megszállják a gonosz szellemek, de erről nekik fogalmuk sincs.
Bűnös vágyak öntik el a lelküket. Ezért aztán paráználkodnak, vétkeznek.
Nem sejtve, hogy ez az őket megszálló gonosz szellemek műve.
Lee Jae-rock sokat beszélt a paráznaságról,
a férfi-nő kapcsolatról.
Mindig azt hangoztatta, hogy benne nincsenek parázna szellemek,
ezért még egy meztelen nő látványa is teljesen hidegen hagyja.
Egy idő után elkezdte szétválasztani a női és férfi híveket.
Nem ülhettek egymás mellett, aztán már egy helyiségben sem.
A férfiak és a nők nem beszélhettek egymással közvetlenül.
A megoldás egy közvetítő volt,
például egy lánytestvér vagy hasonló.
Az én szavaimat például a húgom közvetítette,
és ő tolmácsolta a másik fél válaszát is.
Aztán jött az az eset 2010-ben, a bűnbánó levelekkel.
„Most kiderült, hogy mennyi bűnötök van.
Mind bűnös életet éltek.”
Nem hittem volna,
hogy ennyi bűnös van egyházunk hívei között.
Vannak köztetek néhányan,
akik megadták magukat szexuális vágyaiknak.
Azt mondták, ha megírjuk Lee Jae-rocknak a bűneinket,
azok megbocsáttatnak.
Könnyekre fakadtam…
Könnyekre fakadtam, mert egyikőtök se kerül a Pokolra, de…
Nem tudtam, hogy ilyen rossz lesz.
Nem tudtam, milyen elviselhetetlen lesz a fájdalom.
Kérlek, mutass irántunk könyörületet, bocsáss meg nekünk!
A gyermekeid hozzád könyörögnek.
Én könyörgök hozzád.
Meg kellett vallanunk a titkainkat, a hibáinkat.
Onnan, hogy hetedikben megfogtam egy fiú kezét,
addig, hogy mit tettem 20 évesen egy végzőssel.
„Fiatalabbal is voltál?”
Mindent fel kellett idézni, és le kellett írni.
„Ez meg ez történt.”
Mindenki írni kezdte a maga bűnbánó leveleit,
és a dolog hamarosan kötelező lett a hívek számára.
Aki nem írt ilyen levelet,
annak kétségessé vált az üdvözülése.
Amikor ilyen halálos bűnöket követtek el,
nem sajnáljátok a pásztorotokat?
Tényleg olyan nehéz elhinni?
Aki halálos bűnt követ el, az meghal.
Így áll a Bibliában. Annak nincs megváltás.
Ez a téma eléggé… Kínos erről beszélni,
mert kényelmetlen lehet az érintettnek, és a családja még mindig szenved miatta.
Ő egy kissé…
LEE CHAN-HE, EGYKORI HÍVŐ
nos…
szabad szellem volt.
Sokat randizott.
Extrovertált egyéniség volt.
EZEN A FELVÉTELEN NEM A SZÓBAN FORGÓ ÁLDOZAT LÁTHATÓ
Számos gondja akadt a nőkkel, amik Lee Jae-rock tudomására jutottak.
Ennek eredményeként
komoly problémái lettek az egyházon belül.
Lee menthetetlennek nevezte, aki nem ura a húsának.
A fiú erre levágatta.
Levágatta a nemi szerveit.
Fizikai és pszichikai hatásai is voltak.
Sokkal nőiesebb lett.
Előtte testőr volt, aki sokat edzett.
Utána lefogyott.
Eltűntek az izmai, az arcszőrzete.
Nem szabadott volna ilyen értelmetlen dolgoknak történnie.
És nem is csak egy-két emberrel történt meg.
Én legalább tíz áldozatról tudok.
Olyan elvakult hívő volt, hogy ezt látta helyes megoldásnak.
Mégis ki képes levágatni? Ő megtette.
Én is gondolkodtam rajta.
Amikor fontolgattam, elmondta, hol, mennyiért tudom megcsináltatni.
Persze illegálisan.
Azt mondta, ő három-öt nap alatt felépült, és nem volt olyan szörnyű.
Lee Jae-rock különösen zokon vette,
ha valaki egy előadóművésszel kezdett ki.
Ahogy mondtam, sok csinos lány volt a Manminban.
Szerintem úgy gondolta, hogy azok a lányok hozzá tartoznak,
és ha mással randiztak vagy szexeltek,
akkor mocskosak, szennyezettek lettek.
Miért? Mert ami az övé volt, azt más férfi nem érinthette.
A Manmin Egyház lelkészét kilenc nő megerőszakolásával vádolják…
A rendőrség szerint az erőszak
hosszú időn át rendszeresen zajlott.
Tagadta a vádat.
2018. ÁPRILIS 26. AZ ELSŐ KIHALLGATÁS
- Tehát nem szexelt velük? - Kérem, adjanak utat…
- Tagadja a szexet? - Fájdalmai vannak…
Menjenek!
A közösülés tényét tagadja, vagy csak az erőszakot?
- Elnézést! - Mindent tagadtam.
Akkor miért hívta magához éjszaka a híveit?
Nem akartak lefeküdni magával. Miért hívta oda őket?
Nem tettem ilyet.
- Nem tett ilyet? - Nem.
- Nem akar… - Kisasszony, kérem!
- …bocsánatot kérni az áldozatoktól? - Kisasszony!
Elnézést, kisasszony.
Vigyázzon a lábára, uram!
Na igen.
Hihetetlen volt az egész. Abszolút hihetetlen.
Arra gondoltam: „Ilyesmi nem történhet.”
Ugyan, ki gondolta volna, hogy szexuális ragadozó?
Hamis pletykának véltem.
A Manmin Egyház és a hívek nem ismerik el
a Lee lelkésszel szembeni nemi erőszak vádját.
Hisszük, hogy a vádak hamisnak fognak bizonyulni.
Erre számítunk.
Első pont, ejtsék a hamis vádakat!
Ejtsék a vádakat!
KITARTÁS, LEE LELKÉSZ!
Bizonyítani fogjuk a lelkész ártatlanságát.
Bizonyítjuk!
SZERETÜNK, LEE LELKÉSZ!
Mikor elkezdtünk anyagot gyűjteni…
LEE MOON-HYEON, ÚJSÁGÍRÓ
azt hittük, Lee Jae-rock csak egy szektavezér.
Álmunkban sem gondoltuk volna, hogy elvetemült bűnöző.
Újabb áldozat vádolta meg nemi erőszakkal
Lee Jae-rock lelkészt, a Manmin Egyház vezetőjét,
aki ellen hívei szexuális zaklatása miatt folyik nyomozás.
Lee Moon-hyeon riportja.
Az állítja, hogy szexuálisan bántalmazta Lee lelkész…
A női áldozat
egyfajta vezetőnek számított
az egyház fiatalabb tagjai között.
MANMIN EGYHÁZ
Bizonyítékokkal szolgált,
fotókkal, amiket Lee Jae-rockkal készített.
Egész addig az erényről, őszinteségről, szeretetről tanított,
és ez nagyon tetszett nekem.
Pontosan megnevezte az utolsó helyet és időpontot,
ahol és amikor Lee Jae-rock megerőszakolta.
Ilyen információkat csak egy áldozat tudhat,
ezért hittem neki.
A nő elmondta, hogy Lee Jae-rock először 2011-ben hívta fel.
Igen, rendben.
A nő magánkívül volt az örömtől, hisz az egyház volt az élete,
és a férfi, akit az abszolút, egyetlen Istennek gondolt,
akit végtelenül tisztelt, felhívta őt.
EGY ÁLDOZAT VALLOMÁSA
„Biztos a hit mércéjén elért eredményemről akar beszélni.
Vagy meg akar bízni valamilyen feladattal.”
A lakására invitált.
„Erről a helyről nem tud senki, ezért titokban gyere ide!”
Taxival mentem a megadott címre.
Lee nagyon óvatos volt. Azt kérte, készpénzzel fizessek, ne kártyával.
Bizonyítani akarták Leenek az elkötelezettségüket,
ezért a megtakarított pénzükből kivettek egy összeget, borítékba tették,
majd a legtisztább, legfehérebb ruhájukban mentek oda.
Nagyon ideges voltam, mikor megnyomtam a csengőt.
Egész úton imádkoztam.
Még az is ijesztő volt, ahogy kidugta a fejét az ajtón.
Ahogy beléptem, egy hatalmas ágyat láttam a nappali közepén.
Az áldozatok történetei kísértetiesen hasonlítottak.
Mindenkit váratlanul ért a meghívás.
„Én vagyok Isten.
Ezért ami itt történik, nem bűn.” Ezt mondta mindüknek.
Vagy azt: „Ez itt az Édenkert,
itt nem szabad ruhát viselni.”
Ilyeneket mondott az áldozatoknak.
De a legszomorúbb az egészben,
hogy az áldozatok fel sem fogták, mi történik velük.
Nem gondolkodtam józanul.
EGY ÁLDOZAT VALLOMÁSA
„Mi folyik itt?
Ő tehet ilyesmit, mert bűntelen?
De várjunk, mi ez az egész? Mi folyik itt?”
Úgy gondoltam, ezzel megvéd más férfiaktól,
hogy képes legyek csak az Urat szolgálni.
Úgy egy hónapig imádkoztam,
míg végül elfogadtam a történteket, mint egyfajta isteni kegyet.
Ő nem Isten volt, hanem a Sátán.
Azt hirdette, hogy aki megérinti őt, meggyógyul.
Olyanokat mondott, hogy „Istennel vagytok.
A mennybe kerültök. Mind üdvözültök.”
Az ördög volt ő, a bárány bőrébe bújva.
Elkezdte kikapcsolni a melltartómat.
EGY ÁLDOZAT VALLOMÁSA
Meglepően ügyesen csinálta.
„Kié a p****d, Jeong-hye?”
Majd jó alaposan megvizsgálta „azt” a részemet.
Csak bámulta hosszan.
Közelebb húzta a fejemet a nemi szervéhez.
Majd azt mondta: „Nem így kell csinálni. Fáj, ha a fogaidat is használod.”
Miközben együtt voltunk, folyton kérdezgette, hogy élvezem-e.
Azt kérte, hogy nyöszörögjek.
Azt kérdezgette: „Élvezed?”
Bárkiről volt szó, szó nélkül végignéztük, ahogy közösült vele.
Pornót kellett néznünk, mert túl tapasztalatlanok voltunk.
Az asszisztense betett egy filmet, és hallgattuk a nyögéseket.
EZEN A FELVÉTELEN NEM AZ ÁLDOZATOK LÁTHATÓK
Csinos lányok vették körül.
Olyanokat választott, akik vallásos neveltetést kaptak, mint én,
mert ők tiszták, ártatlanok voltak.
Mert őket nem érintette férfi.
A bántalmazás után
az áldozatoknak adott úgy hárommillió vont.
Egyeseknek hirtelen szép autója, nagy háza lett.
Ilyesmik történtek, én meg elgondolkoztam, hogy honnan volt rá pénzük?
Adott egy borítékot…
EGY ÁLDOZAT VALLOMÁSA
…amiben egymillió von volt.
Nekem mindig két-három milliót adott.
Zöld tintával ráírta egy borítékra, hogy „ötmillió von”, majd odaadta.
Hatmilliót kaptam tőle.
Ezt a pénzt a hívek adták adományként. Erre költötte az egyház pénzét.
Két-három milliót adott többnyire, de egyszer ötmilliót kaptam.
De én is fizettem tizedet.
Volt, hogy a teljes összeget visszaadtam adományként.
Nem tudtam, mit tegyek ezzel a pénzzel.
Nem akartam elvesztegetni, és nem tudtam, mire költhetném,
ezért visszaadtam adományként.
Ezután a hit mércéjén egyre jobb eredményt értek el.
Az előadóművészek magasra jutottak a spirituális rangsorban.
Úgy 20-30 emberről volt szó.
Úgy működött a rendszer, mint egy óra fogaskerekei.
A spirituális rangsorban az jutott előre, aki lefeküdt vele.
Aztán jött az egyház részéről a másodlagos viktimizáció.
Nem teljesítjük a követeléseiket.
Ámen!
Imádott Lee lelkész!
Számíthatsz ránk!
Légy erős!
Szeretünk!
A lelkész, akit mi ismertünk, nem változott az évtizedek alatt.
Ugyanolyan kedves és szerető volt, aki együtt sírt és nevetett a híveivel.
Mi csak ezt láttuk belőle,
így az áldozatokat vádoltuk promiszkuitással.
„Azok a nők mindig a férfiak körül sündörögtek.” És el is indult a pletyka.
„Erkölcstelen, mocskos lányok voltak. Problémás nőszemélyek.”
Titokban, szűk körű találkozókon terjesztették a pletykát.
Sok felnőtt tudta az igazságot,
mégsem hagyták el az egyházat,
mert úgy hitték, ő maga a Szentlélek.
Azt gondolták, hogy ők, mint földi halandók,
nem ítélkezhetnek a Szentlélek tettei felett.
Ha csak egy-két ember felfedte volna az igazat,
és tiltakozott volna a történtek ellen,
akkor nem folyhatott volna mindez évtizedekig.
Elismeri a bűnösségét?
2018. ÁPRILIS 29. A MÁSODIK KIHALLGATÁS
- Még mindig tagad? - Hová megyünk?
Miért hívta oda a nőket?
Emlékszik a bangbae-dongi lakásra?
Emlékszem, egész a liftig kísértük, kérdezgettük,
de Lee Jae-rock nem mondott semmit,
az emberei pedig azzal voltak elfoglalva,
hogy távol tartsák tőle az újságírókat.
Szégyentelenül viselkedett.
Sajnálom.
Miért hívta oda őket este tízkor? Emlékszik április 12-re?
AZ EGYHÁZ HÍVEINEK SZEXUÁLIS BÁNTALMAZÁSÁVAL VÁDOLT
LEE JAE-ROCK LELKÉSZ MÁSODIK KIHALLGATÁSA
Lee továbbra is tagadta a vádakat, végig, az ügyészségi vizsgálat alatt is.
A tárgyalás során is tagadta, hogy szexuális bántalmazást követett el.
Drága ügyvédeket fogadott,
és mindvégig az ártatlanságát hangoztatta, de…
Akkor történt az az eset, ami romba döntötte a Manmint.
Elkezdett terjedni egy hangfelvétel,
amin az egyház egyik legaktívabb női tagja
az egyik barátnőjével beszélgetett arról,
hogy lefeküdni Lee Jae-rockkal
egyáltalán nem bűnös dolog, sőt, megtiszteltetés.
Csak mert ő a Szentlélek, szerinted helyes,
ha olyasmit követel egy nőtől, amit az nem akar?
- Sosem helytelenítetted? - Nem.
- Mindig engedelmeskedsz? - Igen.
- Nem találom furcsának. - Miért nem?
Meg kell tenned mindent, amire kér? Akkor is, ha szexet akar?
Lee pásztor maga az Isten. Így ez nem bűn.
Ha az Atya azt mondja, ez nem bűn, akkor nem az.
Mikor meghallgattam a felvételt, rájöttem, hogy a vádak igazak.
Két óra alatt omlott össze bennem 21 évnyi hit.
Milyen érzés volt, amikor 21 évnyi hit összeomlott?
Úgy éreztem, mintha…
Mintha fejbe vágtak volna egy nagy kalapáccsal.
Képtelen voltam gondolkodni.
A döbbenettől csak bámultam magam elé egész nap.
Ezt sosem hittem volna.
Az embernek eszébe se jutna, hogy Isten ilyesmit tehet.
„Mi?”
Én…
Olyan érzés volt, mint egy bombatalálat.
Lee Jae-rock több mint 50 évvel volt idősebb azoknál a lányoknál.
Ráadásul ismerte is őket.
Ezek a lányok gyerekként,
a szüleikkel kezdtek járni a gyülekezetbe,
ahol Lee imádkozott értük, míg ők járni tanultak.
Hogy tehetett ilyen dolgot azokkal a gyerekekkel?
Először majdnem káromkodtam.
Tizenéves koruktól kezdve idomította ezeket a lányokat,
hogy megtehesse velük, amit akart, a húszas éveik legelején,
amikor ő már 70 éves elmúlt. Nem is tudom, minek nevezzem.
Perverz? Szexfüggő?
Elgondoltam, hogy én mit tettem volna,
ha a lelkész engem hívott volna a szobájába,
azzal, hogy legyünk meztelenek, mint Ádám és Éva az Édenkertben.
Megdöbbentő lehet, de engedelmeskedtem volna.
Annyira szerettelek. A lelkedet.
AZ ÁLDOZAT ÁLTAL KÉSZÍTETT FELVÉTEL
A test egy dolog, de hozzád spirituális kapcsolat fűzött.
Tudom.
Ha a fizikai szerelem nem tetszik, akkor szóba sem fog kerülni.
Rendben.
Eszembe se jut, ha te nem akarod.
Nem ezért szeretlek.
Rendben.
Jól van.
Reggel találkozunk.
- Jó, köszönöm. - Nincs mit.
- Szeretlek. Szia! - Rendben. Viszlát.
2018. május 3.
az istenük bukásának napja.
Eljöttünk a kedvedért. Légy erős!
2018. MÁJUS 3-ÁN LEE JAE-ROCKOT LETARTÓZTATTÁK
Elismeri a vádat?
Még mindig tagad?
Hogy értette tegnap, hogy nem fél a rendőröktől és az ügyészségtől?
A Manmin Egyház vezetőjét, Lee Jae-rockot,
akit hívei szexuális bántalmazással vádolnak, ma letartóztatták.
A letartóztatása napján jégeső zúdult a városra.
„Látjátok? Isten dühös.”
A Manmin Egyházban ez a nap azóta „a jégeső napja”.
A hívek kétségbeestek a lelkészre váró megpróbáltatások hírére.
MANMIN EGYHÁZ
Az igazságot akarjuk! Az igazságot!
Az igazságot akarjuk!
LEE LELKÉSZT TŐRBE CSALTÁK
HAZUGSÁGVIZSGÁLATOT KÖVETELÜNK
RABSZÁLLÍTÁS
Elöl?
Ő megy legelöl.
Ő a 3114-es számú?
Sokak számára ez volt az első alkalom, hogy ősz hajjal látták. Gyávának tűnt.
Apró léptekkel haladt,
óvatosan szállt ki a kocsiból. Félénknek tűnt.
Azt mondták, hogy Lee Jae-rock isteni mivolta miatt nem őszül meg,
a haja öregkorában is fekete marad.
De akkor átlagos öregembernek tűnt.
LEE JAE-ROCK 16 ÉVES BÖRTÖNBÜNTETÉST KAPOTT
Rendben! Őrizzük meg szívünkben…
2018. JANUÁR 18. A PD NOTE FELVÉTELE
…kívánjunk Lee lelkésznek boldog új évet, és hajoljunk meg előtte!
Boldog új évet!
A MANMIN EGYHÁZ EGYES HÍVEI TOVÁBBRA IS VÁRJÁK
LEE JAE-ROCK VISSZATÉRTÉT.
Lee lelkész!
Hiányzol!
Térj vissza mielőbb!
Most a szöuli Nambu Börtönben dolgozom,
mint a Rehabilitációs Tanács igazgatója.
Elég nagy hatalmam van
a büntetés-végrehajtásban.
2021 márciusában elmentem a Daegu Börtönbe.
Látni akartam,
hogy él a férfi, aki átvert mindannyiunkat.
Megláttam és rákiáltottam: „Hé, Lee Jae-rock!”
Ő felém nézett, de…
Képzelheti, hogy kalapált a szívem, mikor megszólítottam.
„Szégyelld magad! Nem félsz Istentől?”
Ezt akartam mondani neki, de…
De nem ismert meg.
Még a börtöncellában is ő volt a főnök.
Mindig volt nála ötmillió von, ami a maximum a börtönben.
Királyi élete volt.
AZ INTERJÚK VALÓS VALLOMÁSOKON ALAPULNAK, DE NÉHÁNY SZEMÉLYT SZÍNÉSZEK JÁTSZANAK.
A feliratot fordította: Kisházi Viktória